Diari Oficial de la Generalitat Valenciana


Sumari del DOGV 7340, del 18-08-2014 (2014/7375)

Aprovació definitiva del projecte d'urbanització corresponent a la unitat d'execució número 8.1 del sòl urbanitzable industrial.
--------------------------------------------------------------------------------------------------------------------------------

### Dades del document

Número de DOGV
:   7340

Data del DOGV
:   18-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7375


Data del document
:   30-07-2014

Organisme emissor
:   Ajuntament d'Alborache

Tipus de document
:   Anunci

Descriptors 

:   * Alborache
    * administració local
    * pla d'urbanisme

Aprovació definitiva del projecte d'urbanització corresponent a la unitat d'execució número 8.1 del sòl urbanitzable industrial. [2014/7375]  
 L'Alcaldia Presidència ha dictat la següent Resolució número 61, de data 30 de juliol:  
1. Per l'Acord del Ple d'este Ajuntament de data 3 de desembre de 2013 es va aprovar definitivament el programa d'actuació integrada de la unitat d'execució 8.1 del sòl urbanitzable industrial d'Alborache, assumit per gestió directa municipal.  
2. Per l'Acord del Ple de l'Ajuntament de data 24 de març de 2014, es va sotmetre a informació pública durant el termini d'un mes el projecte d'obres del vial d'accés a la unitat d'execució des de la CV-425, redactat pels arquitectes Antonio Carrascosa Corella, Salvador Pérez Luján i Alfonso Serrano Puig, amb edictes publicats en el Butlletí Oficial de la Província de València número 119, de data 21 de maig de 2014, i en el diari Las Provincias de 19 de maig de 2014.  
3. Així mateix, per la Resolució de l'Alcaldia número 41, de data 22 de maig de 2014, es va sotmetre a informació pública per un termini d'un mes el projecte d'urbanització de la unitat d'execució, redactat pels arquitectes Antonio Carrascosa Corella, Salvador Pérez Luján i Alfonso Serrano Puig, que comprén projecte complementari d'energia elèctrica i enllumenat públic, redactat per l'enginyer elèctric Óscar Bonacho García, i projecte complementari d'infraestructures de telecomunicacions, redactat per l'enginyer de telecomunicacions Fernando Mengual Gomis, edictes publicats en el Butlletí Oficial de la Província de València número 91, de 30 de maig de 2014, i en el Diari Oficial de la Comunitat Valenciana número 7287, de 3 de juny de 2014.  
  
4. Durant el període d'informació pública no s'ha presentat cap al·legació sobre cap dels projectes.  
5. Els Servicis Tècnics Municipals han emés informe, de data 7 de juliol de 2014, sobre modificacions a introduir en el pressupost d'execució material dels referits projectes a fi de possibilitar unes condicions econòmiques més ajustades i, tenint en compte la possibilitat de contractació i execució simultànies, consideren que els projectes s'han de considerar complementaris i que han d'executar-se de manera unitària i coordinada, en els termes següents:  
«- examinats de nou els esmentats projectes després del període d'informació pública, estos Servicis Tècnics consideren que ha d'introduir-se d'ofici en estos una modificació consistent en l'ajust del pressupost d'execució material, que ha sigut revisat, segons taules de preus més ajustades, i conseqüentment en el preu d'execució per contracta.  
  
Ha de tindre's en compte, així mateix, que l'Ajuntament ha de plantejar-se la possibilitat de contractació i execució simultània, pel mateix contractista, si és el cas, del projecte d'urbanització, el projecte de subministrament i distribució interior d'energia elèctrica, el projecte d'instal·lacions de telecomunicacions i el projecte d'obres del vial d'accés, ja que s'ha de considerar que són complementaris i han d'executar-se de manera unitària i coordinada.  
S'entén així per la vinculació tècnica de les obres i han de revisar-se els pressupostos a fi d'obtindre de partida les millors condicions econòmiques per al corresponent contracte, si és el cas, sense que varie cap element material de cada un dels projectes».  
6. Traslladat l'esmentat informe tècnic als redactors dels projectes en cada cas, s'han presentat els corresponents textos corregits, que incorporen els següents pressupostos ajustats (PEC sense IVA):  
  
- Projecte d'urbanització: 118.953,94 ?.  
- Projecte elèctric: 94.434,63 ?.  
- Projecte de telecomunicacions: 16.779,52 ?.  
- Projecte de vial d'accés a la UE: 49.196,26 ?.  
- Total suma de projectes: 279.364,35 ?.  
7. De conformitat amb el que s'ha exposat anteriorment i en virtut del que establix l'article 21.1.j de la Llei 7/1985, de 2 abril, Reguladora de les Bases del Règim Local, decrete:  
Primer. Aprovar amb caràcter definitiu el projecte d'urbanització de la unitat d'execució número 8.1 del sòl urbanitzable industrial d'Alborache, amb les modificacions resultants de l'informe tècnic de 7 de juliol de 2014.  
Segon. Aprovar amb caràcter definitiu el projecte d'energia elèctrica i enllumenat públic de la unitat d'execució número 8.1 del sòl urbanitzable industrial d'Alborache, amb les modificacions resultants de l'informe tècnic de 7 de juliol de 2014.  
Tercer. Aprovar amb caràcter definitiu el projecte de telecomunicacions de la unitat d'execució número 8.1 del sòl urbanitzable industrial d'Alborache, amb les modificacions resultants de l'informe tècnic de 7 de juliol de 2014.  
Quart. Aprovar amb caràcter definitiu el projecte d'accés a la unitat d'execució número 8.1 del sòl urbanitzable industrial d'Alborache des de la CV-425, amb les modificacions resultants de l'informe tècnic de 7 de juliol de 2014.  
Quint. Notificar el present decret als propietaris i titulars de drets dels terrenys compresos en la UE-8.1 afectada.  
Sext. Publicar el present decret d'aprovació definitiva en el Diari Oficial de la Comunitat Valenciana i en el Butlletí Oficial de la Província de València.  
  
Alborache, 30 de juliol de 2014.- L'alcalde: Miguel Vicente Pinach Montó.